alexandrainst/scandi-wiki huggingface dataset:
Utleira Idrettslag

Utleira Idrettslag (stiftet 6. oktober 1972) er et idrettslag fra Utleira i Trondheim, som blant annet driver med fotball, håndball og skiidrett. Klubben organiserer idretts- og miljøaktiviter for barn og unge på Stubban og Risvollan.

Fotball
A-laget i fotball for herrer spiller i 2022 i 5. divisjon.

Kvinnenes A-lag spiller i 3. divisjon i 2022.

Futsal 
A-laget i futsal for herrer ble etablert i 2015, og har spilt i eliteserien siden 2017. Sesongene 2019-2020 og 2020-2021 ble de norske mestre.

A-laget i futsal for damer har spilt i 1.divisjon region midt siden 2017. Sesongen 2018-19 ble de nasjonale sluttspillmestre.

Håndball
Klubbens håndballag for kvinner spiller i 2021/22-sesongen i 2. divisjon.

Kjente utøvere
Kåre Ingebrigtsen, fotball
Bjørn Tore Kvarme, fotball
Steinar Sørlie, fotball
Øyvind Storflor, fotball
Bjørn Otto Bragstad(1988),fotball
Øyvind Skaanes,langrenn. (Verdensmester 1991)
Marte Eliasson, håndball. (OL-sølv, 1988)

Sondre Nordstad Moen, friidrett. (2:05:48 på maraton, europeisk rekord, 2017)

Eksterne lenker
 

Idrettslag i Trondheim
Idrettslag etablert i 1972
Fotballag i Trondheim
Fotballag etablert i 1972
Futsallag i Norge
Håndballag i Norge
Lerkendal (bydel)
August Brust

August Brust (født 1. august 1862 i Essen-Werden, død 20. april 1924 i Essen-Altenessen) var en tysk fagforeningsleder innenfor provinsen Westfalen i kongeriket Preussen. I 1894 grunnla han fagforeningen Gewerkverein christlicher Bergarbeiter für den Oberbergamtsbezirk Dortmund, som var den første kristne fagforeningen i Ruhrområdet og i Tyskland.

Referanser

Personer fra Essen
Fagforeningspersoner
Tysklands høyindustrialisering

Tysklands høyindustrialisering er betegnelsen på en fase i Tysklands økonomiske historie. Tidsmessig ligger den etter Tysklands industrielle revolusjon og frem til utbruddet av første verdenskrig og tilsvarer noenlunde perioden til det tyske keiserrike. Fra 1870 til 1914 skiftet Tyskland karakter fra å være et utpreget landbruksland til å bli et moderne industriland. I denne Gründerzeit ble ikke bare de økonomiske strukturene forandret, men prosessen hadde også en effekt på samfunnet. Innenlandske folkevandringer, en økt urbanisering og etableringen av sosiale og markedsbetingede klasser kan direkte føres tilbake til høyindustrialiseringen. Indirekte fikk utviklingen betydning for den politiske kultur med fremveksten av politiske folkepartier og fagforeninger og for det kulturelle liv, deriblant i form av den tyske ungdomsbevegelsen som protesterte mot moderniseringen. Høyindustrialiseringen fulgte etter den andre industrielle revolusjon og omfattet automatisering av produksjonsprosessen med masseproduksjon og samlebånd.

Tysklands historie (1871–1918)
Økonomisk historie
Schloss Bruchhausen

Schloss Bruchhausen er et adelssete i den sørøstlige delen av byen Olsberg i Sauerland i den tyske delstaten Nordrhein-Westfalen. Slottet befinner seg i bydelen Bruchhausen i dalen til Gierskoppbach, på den vestlige skråningen av Istenberg og nedenfor de såkalte Bruchhauser Steine.

Provinsen Westfalen
Sauerland
Slott i Nordrhein-Westfalen
Isabellah Andersson

Isabellah Moraa Andersson (født Isabellah Moraa Amoro 12. november 1980 i Manga i Nyanza i Kenya) er en svensk-kenyansk langdistanseløper. Hun er bosatt i Vilshult i Sverige, og har siden mai 2009 vært svensk statsborger. Hun konkurrerer for Hässelby SK.

Andersson ble ny svensk rekordholder i maraton den 22. januar 2010 da hun kom på 5.-plass i Dubai-maraton på tiden 2.26,52. Anderssons første store mesterskap var friidretts-EM 2010 i Barcelona, der hun kom i mål på 5.-plass i maratonløpet. I ettertid fikk 4.-plassen da vinneren Živilė Balčiūnaitė ble utestengt på grunn av doping. Hun er den eneste som har vunnet Stockholm Marathon fire ganger.

Meritter 
 VM i friidrett, 2011, 7. beste europeer
 Etape Bornholm, 2009, seier og svensk rekord på 10 km
 Stockholm Marathon, 2008, seier, 2009, seier, 2010, seier, 2011, seier
 Göteborgsvarvet, 2008, 2.-plass, 2009, 2.-plass, 2010, 2.-plass
 Terräng-SM, 2008, 1.-plass både på 4 km og 8 km
 Lidingöloppet, 30 km, 2007, 1.-plass
 EM i friidrett 2010, Barcelona, maraton, 3.-plass, 2:34:43
 Tjejmilen, 10 km, 2007, 2009, 2010, 1.-plass

Personlige rekorder 
 5000 m – 15.45,08 – SM, Malmö 2008 
 10000 m – 33.32,7 – SM, Malmö 2009 
 10 km landevei – 32.24 – Etape Bornholm, 2009, svensk rekord
 Halvmaraton – 1.10,02 – "Venloop" i nederlandske Venlo 2010, svensk rekord
 Maraton – 2.23.41 – Dubai Marathon 2011, svensk rekord

Referanser

Eksterne lenker 
 
 

Svenske langdistanseløpere
Deltakere for Sverige under Sommer-OL 2012
Friidrettsutøvere under Sommer-OL 2012
Clemens August Droste zu Vischering

Clemens August Freiherr Droste zu Vischering, også kalt Clemens August zu Droste-Vischering og Clemens August Droste zu Vischering (født 21. januar 1773 i Vorhelm ved Ahlen, død 19. oktober 1845 i Münster) var erkebiskop av Köln fra 1835 til 1845 under tittelen Clemens August II. Droste zu Vischering.

Episkopalgenealogi
Hans episkopalgenealogi er:
 Biskop Johannes Wolfgang von Bodman (1651–1691)
 Biskop Marquard Rudolf von Rodt (1644–1704) *bispeviet 1690
 Biskop Alexander Sigismund von der Pfalz-Neuburg (1663–1737) *1691
 Biskop Johann Jakob von Mayer (1677–1749) *1719
 Biskop Joseph Ignaz Philipp von Hessen-Darmstadt (1699–1768) *1741
 Erkebiskop Klemens Wenzeslaus von Sachsen (1739–1812) *1766
 Erkebiskop Max Franz von Havsburg-Lothringen (1756–1801) *1785
 Biskop Kaspar Max Droste zu Vischering (1770–1846) *1795
 Biskop Clemens August Droste zu Vischering (1773–1845) *1827

Referanser

Litteratur 
 Stimme aus Bayern an die Berliner Protestanten. Regensburg 1837 (online).
 Johann Friedrich Benzenberg: Der Erzbischof in Cöln. 1838. Digitalisierte Ausgabe.
 Clemens August, der große Bekenner und Martyrer unserer Zeit: ein Wort des Trostes …. Kollmann, Augsburg 1838. Digitalisierte Ausgabe der Universitäts- und Landesbibliothek Düsseldorf
 Beurtheilung der Thatsachen, durch welche die Maßnahmen der preußischen Regierung gegen den Erzbischof von Cöln, Clemens August, Freiherrn Droste zu Vischering, herbeigeführt worden sind: nach staatsrechtlichen, kirchenrechtlichen und rein theologischen Principien / Bernhard Joseph Hilgers, Osterrieth, Frankfurt am Main 1838. Digitalisierte Ausgabe.
 Droste zu Vischering, Clemens A.: Über den Frieden unter der Kirche und den Staaten. Nebst Bemerkungen über die bekannte Berliner Darlegung. Münster 1843.
 Anton Joseph Binterim: Des Herrn Erzbischofs von Cöln Clemens August, Freiherrn Droste zu Vischering Schrift Über den Frieden unter der Kirche und den Staaten: mit einer Rechtfertigung gegen den Verf. der Personen und Zustände aus den politischen Wirren in Preußen u. mit mehrern noch unbekannten Documenten. Halenza, Mainz 1844. Digitalisierte Ausgabe
 1. 1844
 2. Dr. A. J. Binterim’s Zurechtweisung der Lobredner Luthers und Rechtfertigung gegen den Verfasser der Schrift: Personen und Zustände aus den politischen Wirren in Preußen. 1846
 Clemens August, Freiherr von Droste zu Vischering, Erzbischof von Cöln: nebst einem Anhange: Interessante Charakterzüge und einige bisher ungedruckte Gedichte des Verstorbenen. Theurer, Xanten 1845. Digitalisierte Ausgabe
 Markus Hänsel: Clemens August, Freiherr Droste zu Vischering, Erzbischof von Köln, 1773–1845. Verlag Haensel-Hohenhausen, Hohenhausen, 1991 ISBN 3893490035 (Online)
 
 
 
 Marianne Nordsiek: Der „Märtyrer von Minden“. Mitteilungen des Mindener Geschichtsvereins, Jahrgang 45 (1973), S. 107–126.
 

Erkebiskoper av Köln
Tyske katolske biskoper
Baroner
Linjen von Bodman
Personer fra Kreis Warendorf
Dekha Ibrahim Abdi

Dekha Ibrahim Abdi (født i 1964 i Wajir i Kenya, død 14. juli 2011) var en etnisk somalisk fredsaktivist med base i Mombasa i Kenya. 

Som kenyansk statsborger arbeidet hun som konsulent for afrikanske myndigheter og forskjellige sivilsamfunnsorganisasjoner.  Dekha var medlem av organisasjonen Coalition for Peace in Africa (COPA), en pastoralistisk organisasjon basert i Wajir-distriktet i Kenya. 

Abdi var også en av grunnleggerne av Wajir Peace and Development Committee, Koalisjonen for fred i Afrika og for Peace and Regeneration Oasis (PRO). I 2007 ble Dekha tildelt utmerkelsen Right Livelihood Award  av Right Livelihood Award Foundation.

Hun var gift med Hassan Nurrow Abdirahman som hun hadde fire barn sammen med. Paret skilte seg i 2007 og i 2009 giftet hun seg for andre gang, denne gangen med en øyelege fra Somalia.

Den 7. juli 2011, var Dekha, ektemannen Abdinoor og deres sjåfør på vei til en fredskonferanse i Garissa, da bilen deres krasjet inn i en lastebil. Hennes ektemann og sjåføren deres døde momentant i ulykken. Dekha fikk vedvarende store skader og hun ble fraktet til Nairobi. Hun døde kort tid senere ved Aga Khan Hospital, den 14. juli 2011. Abdi var 47 år gammel da hun døde.

Referanser

Eksterne lenker 
 Working for Peace in Conflict Systems in Kenya – Addressing the Post-Election Crisis 2008 
 Biography of Dekha Ibrahim Abdi
 Abdi on the Website of the Right Livelihood Award
 Short video on Dekha Abdi

Aktivister fra Afrika
Omkomne i trafikkulykker
Kenyanere
Personer fra Wajir County i Kenya
Fødselsdato ikke oppgitt
Fædrelandet (1939–1945)

Fædrelandet var en nazistisk dansk avis, som ble utgitt fra 9. januar 1939 til 4. mai 1945. Avisens trykkeri og lokaler i Store Kongensgade i København ble ved befrielsen overtatt av avisen Dagbladet Information.

Tilknyttede journalister/redaktører var bl.a. Poul og Aage Nordahl-Petersen, Helge Bangsted og Harald Bergstedt.

Eksterne lenker 

Danske aviser
Danmark under andre verdenskrig‎
Publikasjoner etablert i 1939
Aviser nedlagt i 1945
1939 i Danmark
1945 i Danmark
Odd Lovoll

Odd Sverre Lovoll (født 6. oktober 1934) er en norsk-amerikansk historiker og forfatter. 

Lovoll ble født i Sande i  Møre og Romsdal. Han emigrerte til USA i 1946 og fikk amerikansk statsborgerskap. Han tok utdanning i både Norge og USA, hvor han tok eksamener fra Universitetet i Bergen i 1961 og Universitetet i Oslo i 1966-67. Han fullførte mastergrad fra University of North Dakota i 1969 tok doktorgrad fra University of Minnesota i 1973. Han var i 30 år forsker ved  St. Olaf College hvor han hadde et professorat i skandinavisk-amerikanske studier frem til år 2000. Lovoll har særlig forsket på immigrasjon og immigranter fra Skandinavia til USA. 

I 2011 ble han tildelt Fritt Ords honnør for sitt betydelige bidrag til historieskriving om det norske Amerika

I 2012 utgav han boka Norske aviser i Amerika hvor han beskrev pressehistorien til de 280 norskspråklige avisene i USA

Bibliografi (utvalg) 
 A Folk Epic: The Bygdelag in America (1975) 
 The Promise of America : a History of the Norwegian-American people (1983) 
 A Century of Urban Life : the Norwegians in Chicago before 1930 (1988) 
 The Promise Fulfilled : a Portrait of Norwegian Americans today (1998) 
 Norwegians on the Prairie : Ethnicity and the Development of the Country Town (2006)
 Norske aviser i Amerika 2012 ISBN 9788230400838

Referanser 

 

Norske historikere
Personer fra Sande kommune i Møre og Romsdal
Medlemmer av Det Norske Videnskaps-Akademi
Personer fra USA født i Norge
Lortelarkivene

Lortelarkivene, eller Internet Off-Broadway Database (IOBDb) er en Internett-basert database over off-Broadway-produksjoner og de som har medvirket. Arkivene er opprettet i navnet til og for å ære skuespilleren og teaterprodusenten Lucille Lortel. Databasen eies av en stiftelse, Lucille Lortel Foundation.

Teater som er Off-Broadway viser til profesjonelle teatre i New York som har en setekapasitet på mellom 100 og 499, og disse teatrene er således langt mindre enn teatrene på Broadway.

Se også 
Internet Broadway Database – IBDb
Internet Book Database – IBookDb
Internet Movie Database – IMDb
Internet Theatre Database – ITDb

Eksterne lenker 
 

Etableringer i 2001
Nettsteder
Teater
Stina Stjern

Stina Moltu (født 13. desember 1980) er en norsk sanger i en banding av alternativ rock, kunstrock og indiepop. Hun er best kjent under navnet Stina Stjern. Hun er oppvokst i Namsos i Nord-Trøndelag.

Hun begynte tidlig med musikk, og dannet allerede som tenåring folkrock-/popbandet Quintrophenia, sammen med blant annet Kine Wallum på fløyte, datteren til Per Erik Wallum. Etter fullført videregående gikk veien videre til jazzlinja på Sund folkehøgskole i Inderøy, før Moltu flyttet til Trondheim hvor hun begynte med musikkstudier ved NTNU, i første omgang musikkvitenskap, og fra 2003 jazzlinja (vokal) ved institutt for musikk i Trondheim. Hun deltok i 2005 på Åge Aleksandersen-låten «Guantanamo» på platen To skritt frem. I februar 2011 platedebuterte hun med albumet Days Like Waves. I april samme år kom EP'en Stina Stjern.

Stina Stjern Band 
 Stina Stjern - vokalist, gitar
 Kyrre Laastad - trommer, gitar
 Ola Høyer - bass
 Lars Ove Fossheim - gitar
 Anja Lauvdal - synth

Diskografi 
 Days Like Waves (2011)
Singler/EP-er
 Give Me Christmas Time (2008)
 The Horizon/Sex, Lust and a Teddy Bear (2009)
 Stina Stjern (2009)
 Tuning (2011)

Quintrophenia 
Album
 A Matter of the Heart (2004)
Singler/EP-er
 Sounds From the Woods (1997), med Attack
 Drop (2002)
 Lost (2003)
 Perfectly Clear (2004)

Supervixen 
Album
 Diamond Dust (2006)
Singler
 Ready (2002)
 The Misadventure (2006)

Deltar på 
 By:Larm: By:Larm Live Oslo 2003 (2003)
 Åge Aleksandersen & Sambandet: To skritt frem (2005)
 Åge Aleksandersen: Åge-boks 2 (2009)
 Seid: Magic Handshake (2012)
 Crispin Glover Records/Sorgenfri: Sorgenfrie øyeblikk Vol. 1 (2012)
 Riot Factory: Alternativ julekalender 2012 (2012)
 Thea & The Wild: Strangers and Lovers (2014)
 Seid: Wettlaufers Enke (2016)
 Susanna: City of Hope (2017)

Norske sangere
Fødsler i 1980
Terje Pettersen

Terje Pettersen er en norsk tidligere bassist og låtskriver. Han er kjent som bassist og låtskriver i Ole Ivars fra 1972 til 1974, før han ble erstattet av Nils Østby. Han kom tilbake i bandet i 1977 til 1981. Han har i ettertid vært med på diverse samlealbum med bandet.

Diskografi

Ole Ivars 
 Ole Ivars på farten (1974)
 Sangen vi fant (1977)
 Ole Ivars (1977)
 Ole Ivars (1978)
 Kvelden venter på oss (1979)
 Kavalkade 40 låter gjennom 30 år (1994)
 Fri Willy (2006)
 Line (2007)

Deltar på 
 Lasse Johansen: Tatergutten (1981)
 Storbandet Flærr: Ham-Kam kassetten (1981)

Norske bassister
Norske låtskrivere
Medlemmer av Ole Ivars
John Chibuike

Emmanuel John Chibuike (født 10. oktober 1988) er en nigeriansk fotballspiller som fra 31. desember 2020 er klubbløs.

Han beskrives som en offensiv midtbanespiller med gode tekniske ferdigheter.

Chibuike kom til Rosenborg fra svenske Häcken i overgangsvinduet sommeren 2011. I sin debut mot Sarpsborg 08 scoret han sitt første mål for Rosenborg på straffe. I sin debut på Lerkendal scoret han 3 mål. Sommeren 2014 ble han solgt av Rosenborg til den tyrkiske klubben Gaziantepspor, hvor han skrev under en kontrakt på 4 år.

Referanser

Eksterne lenker 
 
 Profil på RBK.no

Nigerianske fotballspillere
Fotballspillere for Enugu Rangers
Fotballspillere for BK Häcken
Fotballspillere for Rosenborg BK
Fotballspillere for AIK
Fotballspillere for Hapoel Tel-Aviv
Fotballspillere for Samsunspor
Fotballspillere for Falkenbergs FF
Personer fra Enugu State
Fødsler i 1988
Utenlandske fotballspillere i Norge
Olderskog Idrettslag

Olderskog Idrettslag er en idrettsforening fra Mosjøen i Nordland. Klubben har sitt nedslagsfelt i bydelen Olderskog, sør for Mosjøen sentrum. OIL har en fotballgruppe, en orienteringsgruppe, og en gruppe som driver med turn og barneidrett.

Olderskogs seniorlag i fotball spiller (per 2016) i 5. divisjon, men klubben var oppe i 3. divisjon i årene 1990–1994, og kom i 1991 foran «storebror» Mosjøen IL på tabellen.Olderskog seniorlag vant serien 2015. Men rykket ikke opp til 4 divisjon, etter 5-1 tap for Bossmo Yttern i opprykkskampen.

Eksterne lenker
 
 Norges Fotballforbund: Olderskog IL - Fotball

Idrettslag i Nordland
Fotballag i Nordland
Sport i Vefsn
Gades Institutt

Gades Institutt er et laboratoriemedisinsk institutt ved Haukeland universitetssykehus og Universitetet i Bergen. Instituttet arbeider med medisinske fag og odontologiske fag innen spesialitetene rettsmedisin/rettsodontologi, patologi, mikrobiologi og immunologi. Instituttet har omfattende diagnostisk virksomhet ved Haukeland universitetssykehus samt forskning og undervisning ved det medisinsk-odontologiske fakultet ved Universitetet i Bergen. Instituttet er mest kjent for sin rettsmedisinske virksomhet. 

Opprinnelsen til Gades Institutt skriver seg fra Fredrik Georg Gade (1855–1933) som i 1905 stiftet et legat på 150 000 kroner til opprettelsen av et patologisk-anatomisk laboratorium ved Bergens kommunale sykehus. De første lokalene ble ferdig i 1911 og instituttet ble innviet 15. mars 1912 med navnet Dr.med. F.G. Gades Pathologiske Institut.

Ved 100-årsjubiléet for legatstiftingen i 2005 var det landets største offentlige laboratorium for patologi. Man foretok nær 200 000 bakteriologiske undersøkelser, nær 280 000 prøver av virus og omtrent 300 000 prøver vedrørende immunologi; ved patologisk ble her utført 800 obduksjoner hvert år, 37 000 vevsprøver og 55 000 prøver for kreft.

I 1982 flyttet rettsmedisin og patologi til sentralblokken ved Haukeland universitetssykehus, mens mikrobiologi og immunologi er lokalisert til den nye laboratorieblokken som var ferdig i 2009.

Referanser

Eksterne lenker
 Avdeling for patologi, Gades institutt 

Universitetet i Bergen
Etableringer i 1912
Soi

Soi (thai: ซอย) er betegnelsen på en sidegate i thailandske byer. Hovedgatene kalles Thanon (thai: ถนน)og har navn, og langs begge sider av hovedgaten vil der være soier som er nummererte.

Mange soier har egne navn, men disse brukes sjelden ettersom det er lettere å navigere ut ifra nummer enn fra navn: Oddetalls-soier ligger på venstre side av veien, og partalls-soier på høyre side av veien i stigende rekkefølge. Hvis man vet tallet på soien man skal til,e r det bare å følge nummerne, og dersom nummerne er høyere enn den soien man skal til, vet man at man har gått for langt. Soier som er nær hverandre nummerisk, kan ligge veldig langt fra hverandre fysisk. Langs Sukhumvit-veien i Bangkok er det f.eks. langt flere oddetalls-soier enn partalls-soier, noe som gjør at Soi Sukhumvit 53 ligger rett overfor Soi Sukhumvit 36.

Ordet «sidegate» er en dårlig oversettelse av ordet soi, fordi det gir inntrykk av at det er snakk om en veldig liten gate. I mange tilfeller kan dette stemme, mens i andre kan en soi være en svært bred vei, med mer enn ét felt i hver kjøreretning, og egne soier.

Referanser 

Ord og uttrykk
Thailand
Dagan

Dagan (eller Dagon) var en fruktbarhetsgud som er kjent fra flere steder i Midtøsten i oldtiden.

Han ble tilbedt av amorittene som bodde ved øvre Eufrat, og av beboerne i Ebla og Ugarit. I Ugarit var han korn- og fruktbarhetsgud, og et av de to hovedtemplene i Ugarit er viet til ham. Han er både identifisert som den sumeriske Enlil og som et aspekt ved Baal, samtidig som Baal sies å være hans sønn. 

Han ble av hebreerne gjort til gud for fisk/fiskeri, og fra Bibelen er han kjent som filistrenes gud.

Referanser 
 

Jordbruksguder
Vestsemittiske guddommer
Fønikiske guddommer
Bjørn Lind (professor)

Bjørn Lind (født 4. oktober 1920 i Oslo, død 27. august 2020) var en norsk medisiner. Han er kjent for sin innsats innen anestesimedisin.

Lind var utdannet lege ved Universitetet i Oslo. Han avla i 1948 medisinsk embetseksamen og spesialiserte seg i anestesi ved studier i Oslo, Bergen, København og Bristol. Under Koreakrigen tjenestegjorde Lind som anestesilege ved Norwegian Mobile Army Surgical Hospital (NORMASH). Han arbeidet ved Haukeland sykehus i Bergen og fra 1956 til 1962 var han ved Stavanger sykehus og Rogaland sykehus. Deretter var han fra 1962 til 1988 ved Sentralsykehuset i Akershus. I 1977 ble han dosent i anestesi og ble senere professor. 

Lind bisto Åsmund S. Lærdal i utviklingen av en dukke, internasjonalt kjent som Resusci Anne, som ble benyttet i opplæring i livreddende førstehjelp. Lind var en pådriver for å få munn-til-munn-metoden inn som en del av undervisningen i norsk skole. Han engasjerte seg også i akuttmedisin og for å bedre ambulansetjenesten i Norge. Lind har vært formann i Norsk anestesiologisk forening. 

Kongen utnevnte i 2011 Lind til ridder av 1. klasse av St. Olavs Orden «for hans innsats innen anestesifaget.» Lind er æresmedlem av Norsk anestesiologisk forening og av European Council of Resuscitasion.

Referanser 

Norske leger
Riddere av 1. klasse av St. Olavs Orden
Personer fra Oslo
Egil Flakk

Egil Flakk (født 23. mai 1932 i Birkenes) er en norsk næringslivsmann og gründer.  Han er bosatt i Ålesund.

Med utgangspunkt i bedriften Spilka, opprinnelig etablert som Spjelkavik Barnevognfabrikk, utviklet Flakk produksjon av vindusbeslag til Husmorvinduet, senere kalt H-Vinduet. Sammen med trevarefabrikker dannet Spilka H-gruppen for produksjon av dette vindusproduktet. Han overtok tekstilbedriften Devold og ledet utviklingen av nye materialer, produkter og bedrifter, Devold AMT og Hexagon Composites. Gjennom Flakk Gruppen har han etablert og investert i næringsvirksomhet som spenner fra energivindmølleindustri til reiseliv.

Flakk har etablert et privat fløtermuseum ved Tovdalselva på Flakk i Birkenes.

Kongen utnevnte i 2011 Flakk til ridder av 1. klasse av St. Olavs Orden «for hans innsats for norsk næringsliv.»

Biografi 
 Rolv Rørhus: Jeg fant, jeg fant. Eventyret om Askeladden fra Sørlandet: Egil Flakk, Brattvåg: UNICOS AS, 2010. ISBN 978-82-92055-37-3

Referanser 

Norske bedriftsledere
Riddere av 1. klasse av St. Olavs Orden
Personer fra Birkenes kommune
Fødsler i 1932
Divisjon A (Eritrea)

|Divisjon A {{#ifexpr:<8|/|/}}]]
}}

Divisjon A også kjent som Eritreisk Premier League er den øverste divisjonen i eritreisk fotball. Ligaen ble opprettet i 1994 etter at Eritrea ble selvstendig fra Etiopia i 1993. Mellom 1953 og 1993 spilte eritreiske klubber i den etiopiske ligaen.

Vinnere

1994-95: Red Sea
1995-96: Adulis
1996-97: Al-Tahrir
1997-98: Red Sea
1998-99: Red Sea
1999-00: Red Sea
2000-01: Hintsa
2001-02: Red Sea
2002-03: Anseba S.C.
2003-04: Adulis
2004-05: Red Sea2005-06: Adulis2006-07: Al-Tahrir2007-08: Asmara Brewery2008-09: Red Sea2009-10: Red Sea2010-11: Red Sea2011-12: Red Sea2012-13: Red Sea2013-14: Red Sea2014-15: Red Sea2015-16: ukjent
2016-17: ukjent
2017-18: ukjent
2018-19: Red Sea'''

Gullfordeling
Red Sea (1994/95, 1997/98, 1998/99, 1999/00, 2001/02, 2004/05, 2008/09, 2009/10)
Adulis (1995/96, 2003/04, 2005/06)
Al-Tahrir (1996/97, 2006/07)
Hintsa (2000/01)
Anseba S.C. (2002/03)
Asmara Brewery (2007/08)

Medaljefordeling

Eksterne lenker 
 RSSSF competition history

Fotball i Eritrea
Nasjonale toppdivisjoner i fotball for menn
Sportsarrangementer i Eritrea
Sergej Novikov

Sergej Novikov er navnet til flere personer:

 Sergej Novikov (matematiker) (født 1938) – sovjetisk matematiker
 Sergej Novikov (judoka) (født 1949) – sovjetisk judoka
 Sergej Novikov (skiskytter) (født 1979) – hviterussisk skiskytter
 Sergej Novikov (langrennsløper) (født 1980) – russisk langrennsløper